text: Danfoss leverer igen superregnskab
  20 marts 2013 kl. 09.40
  For tredje år i træk har Danfoss et flot regnskab. Resultatet er forbedret med tre procent.
  Omsætningen blev i 2012 på 34.007 mio. kr. mod 33.904 mio. i 2011.
  Årets resultat blev på 2.357 mio. kr. mod 1.314 mio. året før.
  - Årets resultat er det tredje stærke resultat i træk og viser, at vores strategi med at investere og skabe vækst i de nye voksende økonomier og markeder virker. Med klima- og energiløsninger som hoveddrivkraft skal denne position styrkes og udvikles de kommende år, siger koncernchef Niels B. Christiansen.
  